
Ministru kabineta rīkojums Nr. 358
Rīgā 2025. gada 18. jūnijā (prot. Nr. 24 74. §)
Par karavīru skaita palielināšanu un apropriācijas pārdali starp budžeta apakšprogrammām
· 1. Pamatojoties uz Nacionālo bruņoto spēku nepieciešamību palielināt karavīru skaitu, atļaut Aizsardzības ministrijai palielināt izdevumus atlīdzībai 2025. gadā ne vairāk kā 7 712 023 euro apmērā un 2026. gadā – ne vairāk kā 6 589 065 euro apmērā, ņemot vērā faktisko amata vietu aizpildījumu.
· 2. Izdevumus šā rīkojuma 1. punktā minēto amata vietu ieviešanai segt no Aizsardzības ministrijas budžeta līdzekļiem. Aizsardzības ministrijai normatīvajos aktos noteiktajā kārtībā sagatavot un iesniegt Finanšu ministrijā priekšlikumus apropriācijas izmaiņām 2025. gadā un priekšlikumus bāzes izdevumu precizēšanai 2026. gadā, pārdalot finansējumu no budžeta apakšprogrammas 22.12.00 "Nacionālo bruņoto spēku uzturēšana" izdevumiem, kas paredzēti precēm un pakalpojumiem, uz budžeta apakšprogrammas 22.10.00 "Starptautisko operāciju un Nacionālo bruņoto spēku personālsastāva centralizētais atalgojums" izdevumiem, kas paredzēti atlīdzībai.

